1. jaanuarist kehtib uus käibemaksumäär 22%
Eestis kehtib alates 1. jaanuarist 2024 uus käibemaksumäär 22% senise 20% asemel.
Tegu on riigi poolt kehtestatud maksumuudatusega, mis on kohustuslik kõigile Eestis tegutsevatele ettevõtetele. Täpsema info käibemaksumäära muudatuse kohta leiad Maksu- ja Tolliameti veebilehelt.
Sellest tulenevalt muutuvad alates 01.01.2024 Telia hinnakirjas käibemaksuga maksustatud teenuste ja kaupade hinnad käibemaksumäära tõusu võrra.
Muudatus puudutab Telia kuutasulisi teenuseid, minuti- ja mahupõhiseid teenuseid, ühekordseid teenustasusid, kaupade ja seadmete hindu, kampaania- ja sooduspakkumisi ning kõnekaartide teenuseid.
Muutunud hindadega saad tutvuda hinnakirja lehel.
Ühtlasi soovitame klientidel üle vaadata ka pankades sõlmitud e-arvete püsimaksekorraldused, et vajadusel tõsta erinevate maksete makselimiiti.